આ અંગે જાણવા મળ્યા અનુસાર, ઇડરમાં હાલ આ મશીનનો ઉપયોગ નગરપાલિકા દ્વારા કરવામાં આવી રહ્યો છે, તેઓ ચકાસી રહ્યાં છેકે આ મશીન યોગ્ય રીતે સફાઇ કરી શકે છેકે નહીં, જો આ નગરપાલિકાની ચકાસણીમાં ખરું ઉતરશે તો પાલિકા દ્વારા તેને ખરીદવામાં આવશે. આ મશીન રસ્તા પરથી રેતી સહિતના કચરાને એક સફાઇ કામદારની જેમ સાફ કરીને ઉપાડી લે છે. આ મશીન કોઇ જાણીતી વ્યક્તિએ નહીં પરંતુ આમ આદમી દ્વારા બનાવવામાં આવ્યું છે, અરવિંદ દરજી નામની સામાન્ય વ્યક્તિએ તૈયાર કરેલા મશીનનો ઉપયોગ માર્કેટ યાર્ડમાં પણ કરી શકાય છે. જેમાં આ મશીન થકી અનાજને સાફ કરીને અન્ય સ્થળે લઇ જવામાં મદદ મળી શકે છે. ઉપરાંત તેમાં અલગ અલગ સાધનો લગાવવામાં આવે તો તે સફાઇની સાથોસાથ દવા છંટકાવનું કામ પણ કરી શકે છે.